Gandia inverteix més de 81.000 euros en la millora de parcs infantils
20 juny 2024

## Gandia inverteix més de 81.000 euros en la millora de parcs infantils20 juny 2024Última actualització: 20 juny 2024

![](../gestion/img/947aa6ac8741655d85a08e913b58a2f962bbd33638e240e4ca1e33476bc674d1.jpg)  
  

Dins de les actuacions previstes al **Pla d'Humanització de Places i Carrers**, s'han iniciat tot un seguit d'intervencions destinades a la **substitució dels paviments de seguretat dels parcs infantils**.

L'actuació compta amb un pressupost de 81.618,76 euros i permetrà el canvi de les llosetes cautxú als parcs infantils situats a la plaça Exèrcit Espanyol Jardinet, Joan Martorell, parc Blasco Ibáñez - carrer dels Furs, el parc de l'Oller i la plaça Ciutat Ducal.

  
El primer dels parcs que es beneficiarà dels treballs ha sigut el de la plaça de l'Exèrcit Espanyol. Posteriorment, les actuacions es duran a terme a Joan Martorell, plaça Ciutat Ducal, al parc Blasco Ibáñez-carrer dels Furs i al parc de l'Oller del Grau.

  
Tal com ha explicat **Jesús Naveiro, regidor de Serveis Bàsics**, aquesta nova mesura del Pla d'Humanització de Places i Carrers s'executarà durant un mes. "Continuem amb les actuacions adreçades a millorar l'entorn urbà de la ciutat i els espais públics que ens pertanyen a tots. Era una intervenció demandada pels pares i els més menuts de la casa a la qual donem solució, millorant els parcs mitjançant l'augment de la confortabilitat i la seguretat".